Κάρλος Αλκαράθ

Ο Κάρλος Αλκαράθ (ισπανικά: Carlos Alcaraz Garfia, γενν. 5 Μαΐου 2003) είναι Ισπανός επαγγελματίας τενίστας,  ο οποίος από τις 8 Σεπτεμβρίου 2025 βρίσκεται στην 1η θέση της παγκόσμιας κατάταξης στην Ένωση Επαγγελματιών Τένις (ATP), και ο οποίος θεωρείται από τους καλύτερους αθλητές της παγκόσμιας αντισφαίρισης όλων των εποχών.

Αρχικά, αναρριχήθηκε στην πρώτη θέση της κατάταξης όταν στις 11 Σεπτεμβρίου 2022 κατέκτησε το US Open, τον πρώτο του τίτλο Grand Slam, κερδίζοντας στον τελικό τον Νορβηγό Κάσπερ Ρουντ. Έχει κερδίσει έξι τίτλους στα τουρνουά των απλών της ATP, μεταξύ των οποίων τα τουρνουά της σειράς ATP Masters της Μαδρίτης και του Μαϊάμι το 2022.

Ως έφηβος, ο  Αλκαράθ έφτασε μέχρι το νο. 22 στην κατάταξη των juniors και κέρδισε δύο τίτλους στα τουρνουά της Διεθνούς Ομοσπονδίας Αντισφαίρισης (ITF) των νέων. Αφού έγινε επαγγελματίας τενίστας το 2018, κέρδισε τρεις τίτλους στο ITF Men's World Tennis Tour και τέσσερις στο ATP Challenger Tour. Μπήκε στους 100 πρώτους στην κατάταξη τον Μάιο του 2021.

Τον Ιούλιο 2021 έφτασε στον πρώτο του τελικό ATP Tour στο Όπεν της Κροατίας του 2021, όπου κέρδισε τον πρώτο του τίτλο για να γίνει ο νεότερος τενίστας που κατακτά τίτλο στο ATP Tour μετά το 2008 και τον Κέι Νισικόρι. Μπήκε στους 50 κορυφαίους τενίστες αφού έφτασε στους προημιτελικούς στο US Open του 2021 και τον Νοέμβριο κέρδισε τους τελικούς του ATP Next Generation 2021. Στο Rio Open του 2022, έγινε ο νεότερος παίκτης που κέρδισε έναν τίτλο ATP 500 και ανέβηκε στους 20 καλύτερους της κατάταξης.

Ο Αλκαράθ έγινε ο νεότερος παίκτης στην ιστορία του αθλήματος που γίνεται νο. 1 της παγκόσμιας κατάταξης σε ηλικία 19 ετών μετά την κατάκτηση του πρώτου του Grand Slam στο US Open του 2022.https://tennishead.net/most-promising-spanish-talent-since-nadal-analyst-uncovers-stats-that-show-why-carlos-alcaraz-could-be-the-real-deal/https://lobandsmash.com/2021/02/11/next-tennis-great-arrived-carlos-alcaraz/https://ausopen.com/articles/news/toshiba-rising-star-carlos-alcarazhttps://www.kathimerini.gr/athletics/561827887/karlos-alkarath-sta-chnaria-toy-rafa-nadal/https://www.theguardian.com/sport/2022/apr/25/carlos-alcaraz-becomes-youngest-mens-top-10-player-since-rafael-nadal

Τον Ιούλιο 2023, ο Αλκαράθ κατέκτησε το Γουίμπλεντον επικρατώντας με 3-2 σετ του Νόβακ Τζόκοβιτς στον τελικό και έτσι κατέκτησε το τουρνουά για πρώτη φορά στην καριέρα του. Αυτός ήταν ο πρώτος τίτλος του στο ιστορικό τουρνουά και ο δεύτερός του σε Grand Slam τουρνουά. Τον Ιούνιο 2024 - χρονιά που κέρδισε αργυρό μετάλλιο στους Ολυμπιακούς Αγώνες - κατέκτησε για πρώτη φορά το Ρολάν Γκαρός και ξανά το Γουίμπλεντον τον Ιούλιο. Τον Ιούνιο του 2025 κατέκτησε για δεύτερη φορά το Ρολάν Γκαρός φτάνοντας τα 5 Grand Slam, και τον Σεπτέμβριο του ίδιου έτους, νικώντας τον Σίνερ στον τελικό, κατέκτησε το American Open.
Το 2026 ο Αλκαράθ κέρδισε το Αυστραλιανό Όπεν και έγινε ο νεότερος άνδρας στην ιστορία που ολοκληρώνει το Career Grand Slam, σε ηλικία 22 ετών, 8 μηνών και 27 ημερών.

 Παραπομπές 

Κατηγορία:Ισπανοί αθλητές της αντισφαίρισης
Κατηγορία:Νικητές του Αμερικανικού Όπεν
Κατηγορία:Νικητές του Γουίμπλεντον
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2024
Κατηγορία:Ισπανοί Ολυμπιονίκες